Π.Α.Ο. Ρουφ

Ο **Ποδοσφαιρικός Αθλητικός Όμιλος Ρουφ ** είναι ελληνικός ποδοσφαιρικός σύλλογος των Αθηνών, συγκεκριμένα της περιοχής του Ρουφ και ιδρύθηκε το 1947. Χρώματα της ομάδας είναι το κόκκινο και το λευκό. 

Την αγωνιστική περίοδο 2022–23 αγωνίστηκε στο δεύτερο τη τάξει πρωτάθλημα της Α2 Εθνικής Κατηγορίας (Super League 2), με την επωνυμία «**Ποδοσφαιρικός Αθλητικός Όμιλος Ρουφ Αθηνών [[Ποδοσφαιρική Ανώνυμη Εταιρεία]]**» και με τον διακριτικό τίτλο «**Π.Α.Ο. Ρουφ Αθηνών [[Ποδοσφαιρική Ανώνυμη Εταιρεία|Π.Α.Ε.]]**».

## Ίδρυση - ονομασίες
*Ιδρυτές της ομάδας υπήρξαν μία ομάδα μαθητών όπου από το χαρτζιλίκι τους μάζεψαν χρήματα, ώστε να αγοράσουν το απαραίτητο ποδοσφαιρικό υλικό.
*Ποδοσφαιριστές και ιδρυτικά μέλη είναι οι: Τακούνας, Πολιουδάκης, Αφοί Γιανακόπουλοι, Αφοί Σιμάτου, Γιαννουκάκης, Ξυνιάς, Σαίνης, Αφοί Κώτσου, Ζαμπάφτης Διονύσης και άλλοι. Μάλιστα η αδερφή του τελευταίου Κατερίνα, έραβε τις εμφανίσεις της ομάδας.
* 1946: **Αστήρ Ρουφ**, ανεξάρτητη ποδοσφαιρική ομάδα
* 1947: Συμμετοχή στη δόκιμη κατηγορία της ΕΠΣ Αθήνας, αναγνώριση.
* 1948: **Ένωση Ρουφ**, μετονομασία.
* 1950: **ΠΑΟ Ρουφ**, νέα μετονομασία.
* 1968: **ΑΠΟ Ρουφ**, νέα μετονομασία λόγω συγχώνευσης με τις ομάδες: Άμυνα Ρουφ και Εριγώνα.
* 1987: **ΠΑΟ Ρουφ**, νέα μετονομασία.

## Ιστορικές στιγμές
* 1961–62: Πρωταθλητής Α2 κατηγορίας ΕΠΣ Αθήνας
* 1969–70: Υπερπρωταθλητής Β΄ κατηγορίας ΕΠΣ Αθήνας
* 28–1–1970: Αν και ομάδα Β΄ Κατηγορίας Αθηνών, αποκλείει από το Κύπελλο Ελλάδος της περιόδου 1969-70 την Προοδευτική που ήταν ομάδα Α΄ Εθνικής, νικώντας την με 2–1 και κάνοντας μια από τις μεγαλύτερες εκπλήξεις στην ιστορία του θεσμού
* 1970–71: Πρωταθλητής ομίλου Α΄ κατηγορίας ΕΠΣ Αθήνας, άνοδος στη Β΄ Εθνική
* 1971–72: 3η θέση στη Β΄ Εθνική, η υψηλότερη στην ιστορία του, χάνει την άνοδο στην Α΄ Εθνική για 5 βαθμούς
* 1972–73: 3η θέση στη Β΄ Εθνική
* 1976: Κυπελλούχος ΕΠΣ Αθήνας, φιναλίστ Κυπέλλου Ελλάδος Ερασιτεχνών
* 1995–96: Πρωταθλητής Β΄ κατηγορίας ΕΠΣ Αθήνας
* 2002: Κυπελλούχος ΕΠΣ Αθήνας, άνοδος στη Δ΄ Εθνική
* 2008–09: Πρωταθλητής 8ου ομίλου Δ΄ Εθνικής, άνοδος στη Γ΄ Εθνική
* 2009: Κυπελλούχος ΕΠΣ Αθήνας
* 2020: Πρωταθλητής ΕΠΣ Αθήνας
* 2022: Πρωταθλητής 7ου ομίλου Γ΄ Εθνικής

## Παρουσία στη Β΄ κατηγορία
Κατά τη διάρκεια της χούντας αγωνίστηκε στη Β΄ Εθνική για τέσσερις αγωνιστικές περιόδους με τις εξής επιδόσεις ενώ αγωνίστηκε ξανά στη δεύτερη κατηγορία ως Σούπερ Λιγκ 2 την περίοδο 2022–23:

***[[Β΄ Εθνική ποδοσφαίρου ανδρών 1971-72|1971–72]]**: 3η θέση στον 2ο όμιλο
***[[Β΄ Εθνική ποδοσφαίρου ανδρών 1972-73|1972–73]]**: 3η θέση στον 1ο όμιλο
***[[Β΄ Εθνική ποδοσφαίρου ανδρών 1973-74|1973–74]]**: 9η θέση στον 1ο όμιλο
***[[Β΄ Εθνική ποδοσφαίρου ανδρών 1974-75|1974–75]]**: 14η θέση στον 1ο όμιλο (υποβιβάστηκε)
***[[Α2 Εθνική ποδοσφαίρου ανδρών 2022-23|2022–23]]**: 14η θέση στον νότιο όμιλο (υποβιβάστηκε)

## Τελικοί Κυπέλλου
Έχει κατακτήσει τρεις φορές το κύπελλο ερασιτεχνικών ομάδων της Ε.Π.Σ. Αθηνών

***1976**: Νίκησε στον τελικό με σκορ 3-2 την Καλλιθέα
***2002**: Νίκησε στον τελικό με σκορ 1-0 τον Θρασύβουλο Φυλής
***2009**: Νίκησε στον τελικό με σκορ 2-1 τον Ολυμπιακό Λιοσίων

Έχει παίξει μια φορά στον τελικό του Κυπέλλου Ελλάδος Ερασιτεχνών:
 
***1976**: Νίκη Βόλου - Ρουφ: 2-1

## Πρόσφατη ιστορία
μικρογραφία|225x225εσ|ΠΑΟ Ρουφ-Μακεδονικός 2-2 (σεζόν 2021/22).
Από το 2002 εως το 2008 η ομάδα του ΠΑΟ Ρουφ συμμετείχε στο περιφερειακό πρωτάθλημα της Δ΄ Εθνικής. Τις χρονιές 2005–06 και 2006–07 κατέκτησε τη 2η θέση φτάνοντας κοντά στον προβιβασμό στη Γ΄ Εθνική. Την περίοδο 2008–09 η ομάδα κατέκτησε την 1η θέση στον 8ο όμιλο της Δ΄ Εθνικής με 57 βαθμούς, αφήνοντας πίσω του τον Απόλλωνα Αθηνών με 56 βαθμούς. Επανήλθε σε εθνική κατηγορία μετά από απουσία 34 ετών. 

Ο ΠΑΟ Ρουφ παρέμεινε στη Γ΄ Εθνική έως το 2012, όπου υποβιβάστηκε στη Δ΄ Εθνική. Την επόμενη χρονιά γνώρισε εκ νέου τον υποβιβασμό και μετά από 11 χρόνια σε Δ΄ και Γ΄ Εθνική επέστρεψε στα τοπικά πρωταθλήματα της Αθήνας. Τη σεζόν 2017–18 με τον Γιάννη Σιλεβίστα στον πάγκο του διεκδίκησε την άνοδο στη Γ΄ Εθνική, αλλά τελικά τερμάτισε στην 3η θέση (56β.) του Β ομίλου της Α΄ ΕΠΣΑ. Την σεζόν 2019–20 ο ΠΑΟ Ρουφ μετά τη πρόωρη λήξη των ερασιτεχνικών πρωταθλημάτων εξαιτίας του COVID-19, κατέκτησε τον τίτλο του πρωταθλητή στον Β΄ όμιλο της ΕΠΣΑ και την άνοδο στη Γ΄ Εθνική κατηγορία με προπονητή. Η πρώτη χρονιά της ομάδας στη Γ΄ Εθνική ολοκληρώθηκε με επιτυχία, καθώς κατέλαβε την 2η θέση του 7ου ομίλου της κατηγορίας και εξασφάλισε άνετα την παραμονή της. Τη σεζόν 2021–22 κατέκτησε την πρώτη θέση στον όμιλό του και ακολούθως συμμετείχε σε αγώνες μπαράζ με τους πρωταθλητές των υπόλοιπων ομίλων της Γ΄ Εθνικής, χωρίς ωστόσο να πετύχει την άνοδο. Παρόλα αυτά, η «Αούστρια» αγωνίστηκε στο πρωτάθλημα της Σούπερ Λιγκ 2 τη σεζόν 2022–23, αφού αποδέχθηκε πρόσκληση της διοργανώτριας αρχής, έπειτα από την απόσυρση της Ξάνθης και του Εργοτέλη. Την σεζόν αυτήν δεν κατάφερε να παραμείνει στην κατηγορία και υποβιβάστηκε στην Α΄ Κατηγορία Ε.Π.Σ. Αθηνών καθώς δεν δήλωσε συμμετοχή στην Γ΄ Εθνική

Tην σεζόν 2023-2024 συμμετείχε στον 1ο όμιλο της Α Κατηγορίας της Ε.Π.Σ. Αθηνών και τερμάτισε στην 6η θέση με 42 βαθμούς ενώ στο Κύπελλο αποκλείστηκε στην 3η φάση ( πρώτος αγώνας που έπαιξε ) από τον Αίαντα Ταύρου στα πέναλτι εκτός έδρας. Την ίδια θέση κατέλαβε και την σεζόν 2024-2025 όπου βρέθηκε πάλι στην Α Κατηγορία της Ε.Π.Σ. Αθηνών ενώ συγκέντρωσε 50 βαθμούς. Στο Κύπελλο έφτασε μέχρι τους 8 όπου αποκλείστηκε χάνοντας με 2-0 από τον Απόλλωνα Σμύρνης στο ουδέτερο γήπεδο της Νέας Ιωνίας.

## Αξιοσημείωτα
Στα αξιοσημείωτα της ιστορίας του συλλόγου είναι το γεγονός ότι εκ των ποδοσφαιριστών του συλλόγου κατά τη στιγμή της ίδρυσής του, υπήρξαν οι Θανάσης και Παύλος Γιαννακόπουλος, πρώην ιδιοκτήτες και ιστορικοί παράγοντες της ΚΑΕ Παναθηναϊκός, καθώς και ο στιχουργός Λευτέρης Παπαδόπουλος. Ο Θανάσης Γιαννακόπουλος υπήρξε και πρόεδρος του συλλόγου την περίοδο της παρουσίας του στη Β΄ Εθνική.

## Παλαιοί ποδοσφαιριστές
Γνωστοί παίκτες που ανέδειξε ο ΠΑΟ Ρουφ και οι ομάδες που έπαιξαν είναι οι εξής:

Ζαφειρόπουλος Γιάννης (Παναθηναϊκός)
*Στεργίου Στέργιος (Ολυμπιακός Πειραιώς, Παναιγιάλειος Γ.Σ., Ιωνικός Νικαίας)
*Γεωργόπουλος Ιωάννης (Απόλλων Αθηνών)
*Ρεμούνδος Αθανάσιος (Εθνικός Πειραιώς, Εθνική Ελπίδων)
*Βάγγης Θέμης (Παναθηναϊκός, Άρης Θεσσαλονίκης)
*Λίβας Παναγιώτης (Α.Ο. Χαλκίδα, Εθνική Ελλάδας)
*Κανδίας Βασίλης (Φωστήρας Ταύρου)
*Λάμπρου Γεώργιος (Ιωνικός Νικαίας)
*Πέτρος Μαράκης  (ΟΦΗ)
*Νίκος Αλέφαντος
*Μιχάλης Μανιάς (διεθνής με την εθνική Ανδρών)

## Δείτε επίσης
* Κατάλογος ποδοσφαιρικών σωματείων Ε.Π.Σ. Αθηνών

## Παραπομπές


## Εξωτερικοί σύνδεσμοι
* Επίσημη Ιστοσελίδα ΠΑΟ Ρουφ
* https://web.archive.org/web/20100310164622/http://www.paorouf.gr/history.html
* http://www.rsssf.com/tablesg/grk2hist.html#72

Κατηγορία:Π.Α.Ο. Ρουφ
Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1947
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1947